b'\n_START_ARTICLE_\nArbroath Abbey\n_START_PARAGRAPH_\nArbroath Abbey er et kloster i den skotske byen Arbroath som ble grunnlagt i 1178 av kong Vilhelm I av Skottland for en gruppe benediktinermunker fra Kelso-klosteret lengre s\xc3\xb8r. Det ble innviet i 1197 med en dedikasjon til den avd\xc3\xb8de Thomas Becket, som den skotske kongen hadde m\xc3\xb8tt ved det engelske hoff. Grunnet Beckets d\xc3\xb8d ble han gjort til helgen. Klosteret var Vilhelms eneste personlige opprettelse, og han ble gravlagt foran alteret i klosterkirken i 1214._NEWLINE_Klosteret administreres av etaten Historic Scotland og det er \xc3\xa5pen for publikum \xc3\xa5ret rundt mot en inngangsavgift. Den s\xc3\xa6rskilte ruinene i gammel r\xc3\xb8d sandstein st\xc3\xa5r framtredende ved toppen av hovedgaten i Arbroath.\n_START_SECTION_\nHistorie\n_START_PARAGRAPH_\nKong Vilhelm ga klosteret uavhengighet fra dens moderkirke og utrustet det sjener\xc3\xb8st med \xc3\xb8konomiske midler, inkludert inntekter fra 24 sogn, eiendommer i hvert eneste kongelige burgh og andre tilskudd. Klosterets munker fikk tillatelse til \xc3\xa5 drive marked og bygge en havn. Kong Johan I av England ga klosteret tillatelse til \xc3\xa5 kj\xc3\xb8pe og selge varer tollfritt overalt i England, unntatt London. Klosteret ble det rikeste og med st\xc3\xb8rst innflytelse i Skottland._NEWLINE_Det er mest kjent for sin tilknytning til den skotske uavhengighetserkl\xc3\xa6ringen i 1320. Det er antatt at utkastet til erkl\xc3\xa6ringen ble gjort av abbed Bernard, som fungerte som kansler av Skottland under kong Robert Bruce._NEWLINE_Den siste abbed av klosteret var kardinal David Beaton, som i 1522 etterfulgte sin onkel James for \xc3\xa5 bli erkebiskop av St Andrews. Klosteret ble fraflyttet etter reformasjonen, og forfalt deretter i ruiner. Fra 1590 og framover ble det tatt steiner fra klosterbygninger som ble benyttet som byggematerialer for hus i Arbroath. Det fortsatte helt fram til 1815 da det ble besluttet at de gjenv\xc3\xa6rende ruinene skulle bevares._NEWLINE_P\xc3\xa5 julekvelden 1950 ble Stone of Scone, en stein som skotske konger tradisjonelt ble kronet p\xc3\xa5, stj\xc3\xa5let fra Westminster Abbey i London av skotske studenter. Den historiske steinen var i sin tid blitt erobret av kong Edvard I av England og fraktet til London for \xc3\xa5 forhindre at en ny skotske konge ble kronet p\xc3\xa5 den. Den 11. april 1951 ble den tapte steinen gjenfunnet liggende p\xc3\xa5 stedet som var klosterets alter. Da politiet fikk kjennskap til dette ble den hentet og fraktet til Westminster Abbey. I 1996 ble steinen formelt tilbakelevert til Skottland.'